সে নওগাঁ সদর উপজেলার দুবলহাটি ইউনিয়নের ফতেপুর গ্রামের জনৈক ময়েন উদ্দিনের ছেলে।    প্রসঙ্গত, ৭ জুন রাতে নওগাঁ সদর উপজেলার দুবলহাটি ইউনিয়নের ফতেপুর গ্রামে নিজ বাসভনের ছাদে ঘুমন্ত অবস্থায়  স্বাস্থ্য কর্মি মোতাহার হোসেনকে কতিপয় সন্ত্রাসী জবাই করে খুন করে। এ ব্যাপারে নিহত মোতাহার আলীর বড় ভাই মতিউর রহমান বাদী হয়ে নওগাঁ থানায় অজ্ঞাত আসামী করে নওগাঁ থানায় একটি হত্যা মামলা দায়ের করলে নওগাঁ সদর মডেল থানার সহকারি পুলিশ পরিদর্শক (এস আই) আব্দুল ওয়াদুদ মামলার তদন্তকারি কর্মকর্তা নিযুক্ত হন।    মামলার তদন্তকারি কর্মকর্তা আব্দুল ওয়াদুদ জানান, মামলাটি নিয়ে গোপন তদন্তে হত্যাকান্ডে আসামী মিলনের জড়িত থাকার প্রমান পাওয়া গেছে। গোপন অনুসন্ধানে গতকাল তিনি জানতে পারেন আসামী মিলন নিজ বাড়ীতে অবস্থান করছে। এ  খবর পাওয়ার পর এক তাৎক্ষনিক অভিযান চালিয়ে সকাল আনুমানিক ৯টার সময়ে মিলনকে গ্রেফতার করেন। তিনি আরো জানান জিজ্ঞাসাবাদে মিলনের কাছে চাঞ্চল্যকর তথ্য পাওয়া গেছে যা তদন্তের স্বার্থে এখন তা প্রকাশ করা যাবে না। তবে তিনি জানান, মিলনের দেওয়া তথ্য অনুসারে অন্নান্য আসামী গ্রেফতারে পুলিশ বিভিন্ন স্থানে জোড়ালো অভিযান শুরু করেছে।